nvidia/miracl-vision huggingface dataset:
జహందర్ షా

మొఘల్ చక్రవర్తి జహందర్ షా (మే 10, 1661 - ఫిబ్రవరి 12, 1713) స్వల్పకాలం మాత్రమే (1712-1713) రాజ్యపాలన చేసాడు. ఆయనకు " షహన్‌షా - ఐ - ఘజి అబ్దుల్ ఫాత్ ముఇజ్- ఉద్- దీన్ ముహమ్మద్ - జహందర్ - షా - సాహిబ్- ఐ- కురాన్ పాద్షా - జహన్ " (ఖుల్ద్ ఆర్ంగా) బిరుదు ఉంది. రెండవ బహదూర్ షాకు కుమారుడుగా జహందర్ షా 1661 మే10న జన్మించాడు. 1712 ఫిబ్రవరి 27న ఆయన తండ్రి మరణించిన తరువాత జహందర్ షా, ఆయన సోదరుడు ఆజం - ఉష్ - షా ఇద్దరూ వారికి వారే చక్రవర్తిలుగా ప్రకటించుకున్నారు. తరువాత వారసత్వ కలహాలు ఆరంభం అయ్యాయి. ఆజం - ఉష్ - షా 1712 మార్చి 17 న మరణించాడు. తరువాత జహందర్ షా సింహాసనం అధిష్టించి 11 మాసాల కాలం పాలన సాగించాడు. అధికారపీఠం అధిష్ఠించే ముందుగా జహందర్ షా హిందూ మాహాసముద్రంలో అధికంగా నౌకాయానం చేసాడు. జహందర్ షా చాలా సంపన్న వ్యాపారిగా గుర్తించబడ్డాడు. తరువాత సింధు ప్రాంతానికి సుబేదార్‌గా నియమించబడ్డాడు. ఆయనకు ముగ్గురు కుమారులు ఉన్నారు. వారిలో రెండవ ఆలంగీర్ మొఘల్ సామ్రాజ్యాన్ని 1754 - నుండి 1759 వరకు పాలించాడు
మొహమ్మద్ షా

షాహంషా నాసిర్ - ఉద్- దిన్ ముహమ్మద్ షా, అబు - ఫతాహ్ నాసిర్ - ఉద్-దీన్- రోషన్ అక్తర్ ముహమ్మద్ షా (రోషన్ అక్తర్) (1702 ఆగస్టు 7 - 1748 ఏప్రిల్ 26) (ఉర్దూ: محمد شاه) మొఘల్ చక్రవర్తుల్లో ఒకరు. ఆయన మొఘల్ సామ్రాజ్యాన్ని (1719-1748) వరకు పాలించాడు.  ఆయన జహన్ షా కుజిస్తా అక్తర్ కుమారుడు. మొదటి బహదూర్ షా నాల్గవ కుమారుడు. ఆయనకు 17వ సంవత్సరంలో సయ్యద్ సోదరుల సహాయంతో మొఘల్ చక్రవర్తిగా పట్టాభిషేకం అయింది. ఆయన తరువాత మొదటి అసఫ్ షా సహాయంతో సయ్యద్ సోదరుల పిడి నుండి తప్పించుకున్నాడు. 1720లో హుస్సైన్ అలి ఖాన్ ఫతేపూర్ సిక్రీలో హత్యచేయబడ్డాడు. 1722లో సయ్యద్ హాసన్ ఖాన్ బహ్రా మీద విషప్రయోగం జరిగింది. ముహమ్మద్ షాహ్ గొప్ప కళాభిమాని. ఆయనకు సంగీతం, సాంస్కృతిక అభివృద్ధికి విశేషంగా కృషిచేసాడు. ఆయన గొప్ప కళాభిమాని. ఆయన పాలనా కాలంలో మొఘల్ సామ్రాజ్యం అధికంగా పతనం కావడం మొదలైంది
అహమ్మద్ షా బహదూర్

అహమ్మద్ షా బహదూర్, మిర్జా అహమ్మద్ షా, షహన్‌షా అహమ్మద్ బహదూర్ (1725 డిసెంబరు 23 - 1775 జనవరి 1) మొఘల్ చక్రవర్తి ముహమ్మద్ షాకు కుమారుడుగా జన్మించాడు.1748 లో అహమ్మద్ షా బహదూర్ తన 22 వ సంవత్సరంలో తండ్రి సింహాసనాన్ని వారసుడుగా 15 వ మొఘల్ చక్రవర్తిగా అధిష్టించాడు. అహమ్మద్ షా మొఘల్ సింహాసం అధిష్టించే తరుణంలో మొఘల్ సామ్రాజ్యం పతనావస్థలో ఉంది. ఆయన బలహీన పాలన మూడవ ఘజి ఉద్ - దీన్ - ఖాన్ జంగ్ (ఇమాద్- ఉల్-ముల్క్) బలం పుంజుకోవడానికి కారణం అయింది. అహమ్మద్ షా బహదూర్ చాలా బలహీనమైన మొఘల్ రాజాస్థానానికి వారసత్వం వహించాడు. ఆయన మొఘల్ సామ్రాజ్యానికి నామమాత్రపు చక్రవర్తిగా మాత్రమే ఉన్నాడు. ఆయన వజీరు ఘజి ఉద్ - దీన్ - ఖాన్ జంగ్ చేత సింహాసనాధిస్ఠుడు అయ్యాడు. ముహమ్మద్ షా 6 సంవత్సరాల పాలన తరువాత ఘజి ఉద్ - దీన్ - ఖాన్ జంగ్ చేత పదవీచ్యుతుడయ్యాడు. తరువాత ముహమ్మద్ షా ఆమె తల్లి ఘజి ఉద్ - దీన్ - ఖాన్ జంగ్ ఆదేశాలతో అంధులుగా చేయబడి ఖైదు చేయబడ్డారు. ముహమ్మద్ షా 1775 లో సహజమరణం పొందాడు. రాకుమారుడు అజమ్మద్ 1725లో మొఘల్ చక్రవర్తి ముహమ్మద్ షా, ఆమె పట్టపురాణి కుద్సియా బేగంకుమారుడుగా జన్మించాడు. 1680- 1707 దక్కన్ యుద్ధాలు చివరిసారిగా అహమ్మద్ షా పుట్టక ముందే మొఘల్ సామ్రాజ్యాన్ని పూర్తిగా బలహీనం చేసాయి
రెండవ అలంఘీర్

" అజిజ్- ఉద్- దిన్- ఆలంఘీర్ " (1699 జూన్ 6 జననం - 1759 నవంబరు 29 మరణం) (عالمگير ثانی) మొఘల్ చక్రవర్తిగా 1754 జూన్ 3 నుండి 1759 నవంబరు 29 వరకు పాలించాడు. ఆయన జహందర్ షా కుమారుడు.అజిజ్ - ఉద్- దిన్ జహందర్- షా రెండవ కుమారుడు. ఆయన గజీ ఉద్ దిన్- దిన్ ఖాన్ ఫెరోజ్ జంగ్ సాయంతో " అహ్మద్ షా బహదూర్ "ను 1754లో సింహాసనం నుండి పతనం చేసి మొఘల్ సిహాసనం అధిష్టించాడు. ఆయన తనజీవితంలో అధికకాలం జైలులోనే గడిపిన కారణంగా ఆయనకు రాజ్యపాలనలో కాని యుద్ధభూమిలో కాని తగినంత నైపుణ్యం లభించలేదు. ఆయన అత్యంత బలహీన పాలకుడిగా అధికారం అంతటినీ తన వజీర్ " గజీజ్ - ఉద్- దిన్ "కి కట్టబెట్టాడు. 1756లో " అహ్మద్ షాహ్ అబ్దాలి " భారతదేశం మీద దండెత్తి డిల్లీని ఆక్రమించి ( మధుర ఉత్తరప్రదేశ్) ను దోచుకున్నాడు." రెండవ గజీ-ఉద్-దీన్ ఖాన్ ఫెరోజ్ జంగ్ "తో చేతులు కలిపిన మరాఠీలు అత్యంత శక్తివంతులై ఉత్తరభారతదేశం అంతటి మీద ఆధిక్యత సాధించారు. మధుర విస్తరణ శిఖరాగ్రానికి చేరుకుంది. శక్తివంతమైన పాలకుడు లేక బలహీనపడి ఉన్న మొఘల్ సాంరాజ్యానికి మరాఠీలు శక్తివంతులు కావడం సమస్యాకరంగా మారింది.రెండవ ఆలంఘీర్ , అప్పుడే వజీరుగా తలెత్తుతున్న " గజీ ఉద్- దీన్ ఫెరోజ్ ఖాన్ ఫెరోజ్ జంగ్ " మద్యవిబేధాలు అధికం అయ్యాయు. ఈ సమయంలో రెండవ ఆలంఘీర్‌ను " గజీ ఉద్- దీన్- ఖాన్ ఫెరోజ్ జంగ్ " , మరాఠీ నాయకుడు సదాశివరావ్ భౌ కలిసి హత్యచేసారు
రెండవ షా ఆలం

అలి గౌహర్ (జూన్ 19, 1728 - నవంబర్ 19, 1806) చారిత్రక నామం " రెండవ షా ఆలం " 18వ ముఘల్ చక్రవర్తి. ఆయన ఆలంఘీర్ కుమారుడు. రెండవ షా ఆలం పతనావస్థలో ఉన్న మొఘల్ సామ్రాజ్యానికి చక్రవర్తి అయ్యాడు. ఆయన పాలన కాలంలోనే మొఘల్ చక్రవర్తి అధికారం పతనావస్థకు చేరుకుంది. సుల్తాన్ షా ఆలం ఎమీర్ (ఆఫ్ఘనీస్థాన్), అహమ్మద్‌షా అబ్దలి నుండి పలుమార్లు దండయాత్రలను ఎదుర్కొన్నాడు. అది చివరకు మరాఠీలతో మూడవ పానిపట్టు యుద్ధం జరగడానికి దారితీసింది. 1760లో మరాఠీల నాయకత్వంలో అబ్దల్ సైన్యాలు సదాశివరావు భావ్ ఆధ్వర్యంలో ఢిల్లీ మీద దాడి చేసి మూడవ షాజహాన్‌ను సింహాసనం నుండి తొలగించాయి. తరువాత మరాఠీల ఆధ్వర్యంలో ఇమాద్- ఉల్- ముల్క్, రెండవ ఆలం నామమాత్రపు చక్రవర్తిగా నియమించబడ్డారు. రెండవ షా ఆలం అసలైన వారసత్వం కలిగిన చక్రవర్తిగా భావించబడినప్పటికీ 1772 వరకు మరాఠీ సైన్యాధిపతి మహదాజీ సిండే రక్షణలో ఉన్న ఢిల్లీకి రావడానికి అవకాశం లభించలేదు. రెండవ షా ఆలం బక్సర్ యుద్ధంలో ఆగ్కేయులను ఎదిరిస్తూ యుద్ధం చేసాడు. రెండవ షా ఆలం " దివాన్ కవిత్వం " పేరిట కవుత్వరచన చేసాడు. ఆయన " అఫ్తాబ్ " కలం పేరుతో రచనలు చేసాడు
మూడవ షాజహాన్

మొఘల్ వంశానికి చెందిన చక్రవర్తులలో మూడవ షాజహాన్ (1711-1772) (شاه جہان ۳) (ముహి-ఉల్-మిల్లత్) ఒకరు. ఆయన " ముహి- ఉస్- సున్నత్" (ముహమ్మద్ కాం బక్ష్). ముహమ్మద్ కాం బక్ష్ ఔరంగజేబు చిన్నకుమారుడు. ఆయన మొఘల్ సింహాసనాన్ని 1759 డిసెంబర్‌న అధిష్ఠించాడు. ఆయన పలు చిక్కుల మధ్య " మూడవ ఘజీ ఉద్దీన్ ఖాన్ ఫిరోజ్ " సాయంతో ఢిల్లీ సింహాసనన్ని అధిష్ఠించాడు. అయినప్పటికీ త్వరలోనే మరాఠీ సర్దారులు ఆయనను ఢిల్లీ సింహాసనం నుండి బహిష్కరించబడ్డాడు.
బెల్లంకొండ రామదాసు

బెల్లంకొండ రామదాసు (1923-1969) పేరు పొందిన కవి, నాటక రచయిత, అనువాదకుడు. 1940లో శ్మశానం అనే పేరుతో కవితా సంపుటిని వెలువరించాడు. 1944లో ఇతను అభ్యుదయకవితా యుగంలో అచ్చయిన తొలి కావ్యము నయాగరాను ఏల్చూరి సుబ్రహ్మణ్యం, కుందుర్తి ఆంజనేయులతో కలిసి వెలువరించాడు. 1953లో అతిథి అనే పేరుతో తన తొలి నాటకాన్ని రాశాడు. ఇతర సాంఘిక నాటకాలు, పునర్జన్మ, పంజరం, రంగస్థలంపై మంచి పేరు తెచ్చుకున్నాయి. చిలక చదువు (1953) పేరుతో కొన్ని రవీంద్రనాధ్ ఠాగూర్ కథలను అనువదించాడు. చెరసాల ఇన్నాళ్ళూసమాజం ఒక సంకెళ్ల చెరసాల!హత్యలు జరిగిన చెరసాల!నెత్తురు పారిన చెరసాల!దుర్మార్గులు కట్టిన చెరసాల!ఒక పెద్ద చెరసాల!బానిసత్వ శాస్త్రంశాసించిన పూజారులునెత్తుటి కత్తులుఝళిపించిన సామ్రాట్టులుహత్యా మంత్రాంగంపన్నిన అమాత్యులుదుర్మార్గులు మఠాధిపతులునరహన్తలు మతాధినేతలుఒకటైజరిపించిన ఘోరహత్యతగిలించిన అనల శృంఖలకట్టిన బానిసత్వ కారాగృహమదిగత కాలపు సమాజ పద్ధతి!పుణ్యం పేరిటయజ్ఞంలో నరికినపసి మేకల శిరస్సులూఉరి బండలఆహుతైనపతిత ప్రజా శిరస్సులూపూజారీ కర్మల్లోరాజన్యుల కత్తుల్లోనలిగిన అనాథుల ఆక్రందనఇదేనాపూర్వపు సమాజ నిర్మాణం?పర పీడనకైపరిపాలనకైస్వార్థ పరులుతమ అధికారం నిలుపుకోనుమతాధి నేతలువ్రాసిన దుర్మార్గపు శాస్త్రశాసనంతగిలించిన నియమ శృంఖలరాజులుఏకచ్ఛత్రంగాఏలిన శవ సామ్రాజ్యంఇదే కదా గతకాలపుసమాజ పద్ధతి!పూజారుల అధికారంరాజన్యుల నియంతృత్వంకట్టిన పెద్ద జైలు కొట్టుచేసిన మహాహత్యఇదే కదా పూర్వపుసమాజ చరిత్రమంతా!గుండెలు మంటలుగాకన్నులు కాలువగామారుతాయిఈ సమాజ హత్యా చరిత్ర చూస్తే!రాజన్యులరథ చక్రపుఘట్టనలోపడి నలిగేదీనులార!మతాధి నేతలశాస్త్రాల చెప్పుల క్రిందనలిగి నలిగి రోదించేపసితనంలో పతి పోయినఅమాయక కన్యలార!స్వేచ్ఛ లేకసమ్రాట్టులనేత్రాగ్నులదగ్ధమైనజాతులార!మరలోమరగాఅరిగిపోవుకార్మికులారా!జమీందార్లపొట్టలు నింపనుధాన్యం పండించేకర్షకులారా!ఓహో!ఓహో!అణగారినప్రపంచ దీనులారా!మీకైఈనాడొకఅగ్ని పర్వతంపగులుతోంది చూచారా!మీకైఈనాడొకఅరుణ పతాకంఎగురుతోంది చూచారా!మీకైఈనాడొకనవజగత్తుప్రభవిస్తున్నది చూచారా!మీకైఈనాడొకనందనవన వసంత మందారంకుసుమించెను చూచారా!మీకై ఈనాడొకరణభేరిపగిలింది విన్నారా!( నయాగరా ఖండకావ్య సంపుటి నుండి)
వెంకటగిరి సంస్థానం

Coat of arms వెంకటగిరి సంస్థానం, ఆంధ్రప్రదేశ్‌లోని , సంస్థానాల్లోకెల్లా అతిపెద్దదైన, ప్రాచీనమైన సంస్థానాల్లో ఒకటి. నెల్లూరు ప్రాంతంలోని ఈ సంస్థానాన్ని భారతస్వాతంత్ర్యం వరకూ దాదాపుగా 350 సంవత్సరాలకు పైగా అర్థస్వతంత్ర పరిపాలకులు, సంస్థానాధీశుల హోదాలో వెలుగోటి వంశస్థులు పరిపాలించారు. వెలుగోటి పెద్దరాయలు గజపతుల సామంతునిగా 16వ శతాబ్ది చివరికాలంలో వ్యవహరించేవారు. ఆ తర్వాత వెంకటగిరికి వచ్చి పాలకులుగా స్థిరపడ్డారు. 1750నాటికి ఆర్కాటు నవాబుకు సామంతులుగా వ్యవహరించి, 1802 నుంచి 1947 వరకూ బ్రిటీష్ వారి కింద సంస్థానాధీశులుగా ఉన్నారు. ఈ సంస్థానం వేంకటగిరి, సగుటూరు, మల్లాం, పోలూరు, మనుబ్రోలు, పెళ్ళూరు, పొదిలె, దర్శి, కొచ్చెర్లకోట, మారెళ్ళ అని పది తాలూకాలుగా విభజించబడి పరిపాలించబడింది. వెంకటగిరి సంస్థానం పరిపాలకులు వెలుగోటి వంశీకులు. వెలుగోటి వంశీయుల పూర్వీకుని పేరు చెవిరెడ్డి. ఆయనకే భేతాళనాయుడు అన్నది మరొకపేరు. వారికి తొలినాటి ఇంటిపేరు పిల్లలమఱ్ఱి. మద్రాసు రాష్ట్రములో భాగమైన వెంకటగిరి సంస్థానమును వెలుగోటి వంశమునకు చెందిన వెలుగోటి రాయుడప్ప నాయని 1600లో స్థాపించెను. కుటుంబ రికార్డుల ప్రకారం, చెవిరెడ్డి అనే జమీందారు, తన పొలం దున్నుతుండగా 9లక్షల ఖజానా దొరికింది
గొల్ల వారు(యాదవులు)(గోకులము)

యాదవ' (గొల్ల వారు) భారతదేశంలో యాదవులు అతిపెద్ద సామాజిక వర్గం. యాదవుల వృత్తి ప్రధానంగా వ్యవసాయం, రాజ్య పరిపాలన.యాదవుల కులము అతి ప్రాచీన కులము. వీరు """క్షత్రియులు"". శ్రీకృష్ణుడు యాదవ కులస్తుడు. వేదవ్యాసుడు రచించిన మహాభారతంలో యాదవులు చంద్రవంశ క్షత్రియులు అని ప్రస్తావన స్పష్టంగా ఉంది. భారతదేశ చరిత్రలో యాదవులది అతి ఘనమైన చరిత్ర. మన భారతదేశ జనాభాలో దాదాపు 30 శాతం జనాభా యాదవులదే. వీరు అగ్రకులంగా ఉన్న అతిపెద్ద బలమైన సామాజిక వర్గం. విజయనగర సామ్రాజ్యమును పరిపాలించిన శ్రీకృష్ణదేవరాయలు ఒక యాదవ కులస్తుడే అని ఆముక్తమాల్యాద పుస్తకంలో స్పష్టంగా రాయబడినది. వీరు గోపాలకులు. వృషిణి అను తెగకు చెందిన యదు అను రాజుయొక్క సంతానమునకు యాదవులని పేరు వచ్చింది
జుహు విమానాశ్రయము

జుహు విమానాశ్రయం, ముంబై శివార్లలో జుహు వద్ద నున్న ఒక చిన్న విమానాశ్రయం. ఇక్కడి నుండి ప్రయాణీకులను చేరవేసే చిన్న పాటి విమానాలు, హెలీకాప్టర్లు తమ కార్యకలాపాలను కొనసాగిస్తాయి . 1928 లో ప్రారంభించబడిన ఈ విమానాశ్రయం భారతదేశపు మొట్టమొదటి పౌరవిమానయాన విమాశ్రయంగా పేరుపొందింది. రెండవ ప్రపంచ యుద్ధం వరకు ఇది ముంబాయి నగరం ప్రధాన విమానాశ్రయంగా సేవలందించింది. 1928 లో ఈ విమానాశ్రయాన్ని ఎలాంటి సదుపాయాలు లేకుండా ప్రారంభించారు. అప్పటిలో ప్రారంభమైన న్యూ బాంబే ఫ్లైయింగ్ క్లబ్ సభ్యులకు ఈ విమానాశ్రయంలో శిక్షణా కార్యకలాపాలు, వైమానిక సేవలు లభించేవి. వర్షాకాలంలో పౌర విమాన సేవలకు ఈ విమానాశ్రయం అనువు కానందున కార్యకలాపాలు రద్దుచేసారు. అయినా 1932 నాటికి ఇక్కడ చాలాసౌకర్యాలు కల్పించారు.. 1948లో రెండవ ప్రపంచయుద్దం జరిగే సమయాన ఈ విమానాశ్రయ సేవలు నిలిపి, ఇక్కడికి 2 కి.మీ. దూరంలో నిర్మితమైన్ శాంతాక్రూజ్ సైనిక విమానాశ్రయం నుండి నిర్వహించారు
తిరుమల నిత్యాన్నదాన పథకము

మాతృశ్రీ తరిగొండ వెంగమాంబ నిత్యాన్నదాన పథకము తిరుమల తిరుపతి దేవస్థానం వారు నిర్వహిస్తున్న అన్నదాన పథకం. ఇక్కడ నిత్యము లక్షమందికి పైగా భక్తులు భోజనం చేస్తుంటారు. ప్రపంచంలోనే ఇంతటి భారీ స్థాయిలో నిత్యాన్నదానం జరిగే ఆధ్యాత్మిక కేంద్రాల్లో తిరుమల ఒకటి. 1985 ఏప్రిల్ 6వ తారీఖున అప్పటి ఆంధ్రప్రదేశ్ ముఖ్యమంత్రి నందమూరి తారకరామారావు ఆదేశాల మేరకు తిరుపతి తిరుమల దేవస్థానము వారు ఈ మహత్కార్యానికి శ్రీకారం చుట్టారు. తిరుమల లోని కళ్యాణ కట్టకు ఎదురుగా వున్న భవనములో ఈ నిత్యాన్నదాన కార్యక్రమం మొదలైంది. అప్పట్లో రోజుకు రెండు వేల మంది ఈ అన్నదాన పథకము అందుబాటులో వుండేది. క్రమంగా ఈ సంఖ్య పెరుగుతూ వచ్చింది. ప్రత్యేకించి వారాంతాలలో, పర్వదినాల్లో ఈ సంఖ్య మరింత పెరుగుతుంది. మొదట్లో దైవ దర్శనానికి భక్తులకు ప్రధాన ఆలయము లోపలే చీటీలు ఇచ్చేవారు. భక్తులు ఆ చీటీలను పట్టుకుని అన్నప్రసాదానికి వెళ్ళే వారు. తర్వాత తర్వాత ఆ పద్ధతికి స్వస్తి చెప్పి వచ్చిన ప్రతి ఒక్కరికి అన్న ప్రసాదము అందేవిధంగా మార్పులు చేశారు. ఈ భోజన సేవ ఒక్క తిరుమలలోని అన్న ప్రసాద క్షేత్రానికే పరిమితం కాలేదు
పార్క్ హయత్ హైదరాబాద్

భారతదేశంలోని తెలంగాణ రాష్ట్ర రాజధాని అయిన హైదరాబాద్ నగరంలోని పార్క్ హయత్ హైదరాబాద్ అనేది ఓ విలాసవంతమైన ఫైవ్ స్టార్ హోటల్. ఇది నగరానికి గుండెకాయలాంటి బంజరాహిల్స్ ఏరియాలో హైటెక్ సిటీకి, అంతర్జాతీయ విమానాశ్రయానికి మధ్యలో ఉంది. ఇది ఏప్రిల్ 29, 2012లో ఈ హోటల్ ప్రారంభమైంది. 32,256 చదరపు మీటర్ల (347,200 చదరపు అడుగులు) వైశాల్యంలో దీనిని నిర్మించారు. ఈ హోటల్ భారత దేశంలోని మొదటి అర్బన్ పార్క్ హయత్ కాగా, పార్క్ హయత్ పోర్ట్ పోలియోలో 29వ హోటల్ కావడం విశేషం. పార్క్ హయత్ హైదరాబాద్ హోటల్ నిర్మాణం 32,256 చదరపు మీటర్ల (347,200 చదరపు అడుగుల) వైశాల్యంలో నిర్మించారు. ఈ హోటల్ నిర్మాణాన్ని 2006లో ప్రారంభించారు. హయత్ నిర్వహణలో గాయత్రి హై-టెక్ హోటల్స్ యాజమాన్యంలో దీనిని నిర్మించారు. నిర్మాణం పూర్తి చేసుకున్న తర్వాత... 29 ఏప్రిల్, 2012లో ప్రారంభించారు
కొత్తపల్లి సత్యశ్రీమన్నారాయణ

కొత్తపల్లి సత్యశ్రీమన్నారాయణ నిరసన కవులలో ఒకడిగా ప్రసిద్ధుడు, సహజత్వాన్ని పోషిస్తూనే సాహిత్యానికి కొత్తదనాన్ని తెచ్చిన కవి, వృత్తి రీత్యా నిజాయితీపరుడుగా రిటైర్ అయిన విద్యుత్ శాఖ డివిషనల్ ఇంజనీర్, రాజమండ్రి సమీపాన కోరుకొండ మండలం అచ్చుతాపురం గ్రామం లో 1947, డిసెంబర్ 31న కొత్తపల్లి నారాయణ దాసు, ఆళ్వారమ్మ దంపతులకు జన్మించాడు. తల్లిదండ్రులిద్దరూ ఆంధ్ర వాల్మీకి శ్రీ వావిలికొలను సుబ్బారావు ( వాసుదాస ) స్వామి వారి శిష్యులు, వాసుదాస స్వామి ఆధ్యాత్మిక, సాహిత్య ప్రభావం ఈ కుటుంభం ఫై అప్పటికే సుదీర్ఘం గా ఉంది.
విద్యుత్ వాహకం

భౌతికశాస్త్రం, విద్యుత్ ఇంజనీరింగ్ లో, ఒక వస్థువు దాని ద్వారా విద్యుత్ ప్రవాహానికి అనుకూలిస్తే దానిని విద్యుత్ వాహకము అని అంటారు. ఉదా : లోహపుతీగలు. రాగి, అల్యూమినియం వంటి లోహలలో కదిలే ఎలక్ట్రాన్లు ఉంటాయి. బ్యాటరీ, ఇంధన సెల్ వంటి వాటిలో ధనాత్మక ఛార్జీలు కూడాకదిలే పరిస్థితి ఉండవచ్చు. అవాహకాలు విద్యుత్ ప్రవాహానికి అంకూలించవు. తీగలు వాటి క్రాస్ విభాగం ద్వారా కొలుస్తారు. అనేక దేశాలలో, పరిమాణం చదరపు మి.మీ వ్యక్తం చేస్తారు.ఉత్తర అమెరికాలో చిన్నకండక్టర్లను అమెరికన్ వైర్ గేజ్ తోటి, పెద్ద వాటిని వృత్తాకార మిల్స్ ద్వారా కొలుస్తారు. ఒక వాహకము నిరోధకత దాని కొలతలు, అది తయారు చెయబడిన వస్థువుపై ఆధారపడి ఉంటుంది. ఒక పదార్థానికి నిరోధకత దాని యొక్క లంబవైశాల్యంపై విలోమానుపాతంలో, పొడవుపై అనుపాతంలో ఉంటుంది.ఉదాహరణకు ఒక మందపాటి రాగి తీగకన్నా ఒకేలా ఉన్న సన్నని రాగి తీగకు తక్కువ నిరోధకత ఉంటుంది
టి.హయగ్రీవాచారి

టి.హయగ్రీవాచారి పేరుపొందిన స్వాతంత్ర్య సమరయోధుడు, రాజకీయవేత్త. ఇతడు 1962 శాసనసభ ఎన్నికలలో ధర్మసాగర్ నియోజకవర్గం నుండి, 1972 శాసనసభ ఎన్నికలలో స్టేషన్ ఘన్‌పూర్ నియోజకవర్గం నుండి, 1978 శాసనసభ ఎన్నికలలో హనమకొండ నియోజకవర్గం నుండి శాసనసభ సభ్యుడిగా కాంగ్రెస్ పార్టీ తరఫున ఎన్నికయ్యాడు. మర్రి చెన్నారెడ్డి మంత్రివర్గంలో రాష్ట్ర సాంకేతిక విద్యాశాఖామంత్రిగా పనిచేశాడు. ఆంధ్రప్రదేశ్ కాంగ్రెస్ కమిటీ సభ్యుడిగా వ్యవహరించాడు. ఆంధ్రప్రదేశ్ స్వాతంత్ర్య సమరయోధుల సంఘానికి అధ్యక్షుడిగా కూడా ఇతడు కొంతకాలం ఉన్నాడు.  ఇతడు 1991, డిసెంబర్ 5వ తేదీన పీపుల్స్ వార్ గ్రూపు నక్సలైట్లచే హనుమకొండలోని స్వంత ఇంటిలో కాల్చి చంపివేయబడ్డాడు.
దిగవల్లి తిమ్మరాజు పంతులు

దిగవల్లి తిమ్మరాజు [1794- 1856] 1811 నుండి ఈస్టు ఇండియా కంపెనీ ప్రభుత్వోద్యోగి. దిగవల్లి తిమ్మరాజు 1811 నుండి ఈస్టు ఇండియా కంపెనీ ప్రభుత్వోద్యోగి. బాధ్యతగల పెద్ద పదవి (హుజూర్ శిరస్తదారు) గా ఉద్యోగం చెసియుండినందున తిమ్మరాజుగారి వ్యక్తిగత జీవితం ఆనాటి కంపెనీ ప్రభుత్వపు పరి పరిపాలనా ఘట్టములో రాజమండ్రి- కాకినాడ-పిఠాపురం ప్రాంతాలతో మిళిత మైయున్నది. వారు కలెక్టరుకు వ్రాసిన లేఖలు, కలెక్టరు వీరికి చ్చిన కొన్ని ఆదేశాలు, వారి కాలంలోనే ధవళేశ్వరంలో గోదావరి ఆనకట్ట కట్టినప్పడు తిమ్మరాజు నిర్వహించిన అధికార బాధ్యతలు, వారికి విధించబడ్డ అనర్హమైన జుల్మానా, జిల్లా లోని ముఖ్యఅవినీతి కేసులో వారు నిర్వహించిన విచారణ రాజమండ్రి జిల్లాకలెక్టరు చే కాకినాడలో వీరికి ఇవ్వబడిన ఇంటి స్ధళం పట్టా వివిరాలు, వారు 1851 లో పిఠాపురం ఎస్టేటు కొర్టు ఆఫ్ వార్డ్సు (Court of Wards) మేనేజరుగా పనిచేయటం మొదలగు విశేషాలు గోదావరి జిల్లా మాన్యువల్ అను ప్రముఖ రికార్డులో రికార్డు చేయబడటమేగాక ఇతర ఆంగ్లేయ దొరలు వ్రాసిన ప్రచురుణలలో గూడా విపులముగా చెప్పబడియున్నవి. కాని పిఠాపురం ఎస్టేటు రికార్డులు మద్రాసు ఆర్కైవ్సు లోనే వున్నట్టుగా గాడిచర్ల హరి సర్వోత్తమరావు గారి స్వతంత్రపోరాటములో జైలు శిక్షను గూర్చి పరిశోధన చేయు సందర్భములో ప్రముఖ చరిత్రకారుడు బండి గోపాల రెడ్డి (బంగోరే) 1973 -75 మధ్య మద్రాసు ఆర్కైవ్సు కెళ్లినప్పుడు తెలిసింది. తిమ్మరాజు 1828 లోకాకినాడలోకట్టించిన భీమేశ్వరాలయం లోని సిలాశాసనం ఈనాటికి కూడా యుండెను. వారు 1830 లో వారి తమ్ముడు రాజన్నగారితో వారసత్వపు ఆస్తిపాస్తుల పంపణీ వప్పందాల దస్తావేజు, తదుపరి వారి స్వార్జిత ఆస్తుల తప్సీళ్ళతోనూ, వంశవృక్షముతోసహా వారు 1856 లో వ్రాసిన మరణ శాసనం ( Last Will and Testament ) మరియూ వారి కుమారులిద్దరు వ్రాసిన కొన్ని వ్యక్తిగత డైరీలు, ఖర్చుల జాబితాలు,దస్తావేజులు కాలగర్భములో పోయినన్నిపోగామిగిలినవి కొన్ని కుటుంబ దస్తావేజులు వారి మనుమడు, ప్రముఖ చరిత్రకారుడైన దిగవల్లి వేంకట శివరావు (1898-1992) దాకా రావటం, వారు చరిత్రకారునిగా అభిరుచి కలిగి అహర్నిశలు సాహిత్యపిపాసతో గొప్ప కృషి చేసి వారి చరిత్రపరిశోధనతో పాటు వంశ వృత్తాంతము కూడా సేకరించి చరిత్రలోకెక్కించటం జరిగింది. “life and times of Digavalli Timmarazu Pantulu garu” మరియూ “Godavari District” అను రెండు గ్రంథములు ఇంగ్లీషులోను “దిగవల్లి తిమ్మరాజు పంతులు” “శివరావుగారి దివాన్గిరి” అను పుస్తకములు తెలుగులో రచించి న గ్రంథములు అముద్రితము గానున్నాయి. ఈ పుస్తాకాలలో శివరావుగారి కృషి ఫలితంగా అన్నిటి కన్నా ముఖ్యంగా, తిమ్మరాజుగారి కాలంలో వాడిన క్లిష్టమైన ఉరుదూకలిసిన తెలుగు మాటలు [ archaic and quaint vernacular words ] వాటి అర్ధములు మరియూ ఆకాలంనాటి కంపెనీ ప్రభుత్వ యంత్రాంగము. న్యాయపాలన కంపెనీ వారి రాజ్యాంగ పరిపాలనా విధానము జిల్లాలవిభజన మొదలగు వృత్తాంతము ఉంది. చూడు Wikipedia Telugu దిగవల్లి వేంకట శివరావు (1898 -1992). Godavri Distric Manuals లోనూ మరి తదిర ఆంగ్లమూలాధారముల లోనూ తిమ్మరాజుగారి పేరు spelling ఇంగ్లీషులో ‘ Digavalli Timmarazu ’ అని ఉంది
కింగ్ ఫిషర్ రెడ్

భారతదేశంలోని ముంబయి ప్రధాన కేంద్రంగా కింగ్ ఫిషర్ ఎయిర్ లైన్ విమానాలు కింగ్ ఫిషర్ రెడ్ పేరుతో నడిచేవి. కింగ్ ఫిషర్ రెడ్ అనేది ఒక బడ్జెట్ దేశీయ విమానయాన సంస్థ. కింగ్ ఫిషర్ రెడ్ మొదట్లో అందరూ డెక్కన్ పేరుతోనూ, ఎయిర్ డెక్కన్ పేరుతోనూ పిలిచేవారు. అతి చవక రేట్లతో నిర్వహించిన ఈ సంస్థను కింగ్ ఫిషర్ ఎయిర్ లైన్ భారత్ లోని ముంబయి కేంద్రంగా నిర్వహించింది. కింగ్ ఫిషర్ రెడ్ కోసం సినీ బ్లిట్జ్ అనే సినిమా మ్యాగజైన్ ముద్రించిన ప్రత్యేక సంచికను విమానంలో ప్రయాణించేవారికోసం పరిమత సంఖ్యలో అందుబాటులో ఉంచేవారు. నష్టాల కారణంగా కింగ్ ఫిషర్ రెడ్ కార్యకలాపాలను ఆపివేయనున్నట్లు సంస్థ ఛైర్మన్ విజయ్ మాల్యా సెప్టెంబరు 28, 2001న ప్రకటించారు. ఎయిర్ డెక్కన్ సంస్థను ప్రముఖ రాజకీయ వేత్త, రచయిత అయిన కెప్టెన్ జి.ఆర్. గోపీనాథ్ ప్రారంభించారు. ఇది భారత దేశంలో తొలి చవక ధరల విమానసంస్థ గా తన సేవలను ఆగస్టు 23, 2003లో బెంగళూరు నుంచి హుబ్లీకి ప్రారంభించింది. సామాన్యుల విమాన సంస్థగా దీనికి పేరుంది. ఈ సంస్థ లోగో రెండు అరచేతులు కలిపి ఓ పక్షి ఎగురుతున్నట్లుగా ఉంటుంది
అరవపల్లి (పుంగనూరు)

అరవపల్లి, చిత్తూరు జిల్లా, పుంగనూరు మండలానికి చెందిన రెవెన్యూయేతర గ్రామం.
మౌంట్‌బాటన్

మౌంట్‌బాటన్ లేదా లార్డ్ మౌంట్‌బాటన్ ఒక బ్రిటీష్ నౌకా సేనాని. ఇతడు బ్రిటీష్ పరిపాలనలోని భారతదేశపు చిట్టచివరి వైస్రాయ్ గానూ (1947), స్వత్రంత్ర్య భారత మొదటి గవర్నర్ జనరల్ గా (1947–48) వ్యవహరించాడు. 1900 జూన్ 25 వ సంవత్సరంలో జన్మించాడు. జన్మనామము ప్రిన్స్ లూయిస్ ఆఫ్ బాటెన్‌బర్గ్. ఇతను ఎడిన్‌బర్గ్ రాకుమారుడు ప్రిన్స్ ఫిలిప్కు స్వయానా బాబాయి, ఎలిజబెత్ 2 మహారాణికి దాయాది. ఇతను రెండవ ప్రపంచ యుద్ధంలో సౌత్ ఈస్ట్ ఏషియా కమాండ్ యొక్క సర్వ సేనాధిపతిగా వ్యవహరించాడు (1943–46). పుట్టినప్పటి నుండి 1917 వరకు బ్రిటీష్ రాజకుటుంబం లోని మిగిలిన వారివలె జన్మతహ సంక్రమించిన జర్మన్ రాచరిక ఆనవాళ్ళు వదులుకున్నారు. అప్పుడు మౌంట్‌బాటన్ కూడా ప్రిన్స్ లూయిస్ ఆఫ్ బాటెన్‌బర్గ్ గా పిలవబడేవాడు. ఇతని తల్లిదండ్రులు రాకుమారుడు లూయిస్ ఆఫ్ బాటెన్‌బర్గ్, రాకుమారి విక్టోరియా ఆఫ్ హెస్సె , రైన్కు ఇతని చివరి సంతానము. 1979 లో ఇతడు, ఇతని మనవడు నికొలస్, మరి ఇద్దరు కలిసి ఐర్లాండ్ లోని షాడీ వి ప్రాంతంలోని ముల్లఘ్‌మోర్, కంట్రీ స్లిగో ప్రాంతంలో చేపల పడవలో విహరిస్తుండగా తన పడవలో ప్రొవిజనల్ ఐరిష్ రిపబ్లికన్ ఆర్మీ (IRA) అమర్చిన బాంబు పేలిపోవడంతో దుర్మరణం చెందారు.
చెలియలి కట్ట

విశ్వనాథ సత్యనారాయణ 1935లో వ్రాసిన నవల. చలం వ్రాసిన మైదానం నవలను ఖండిస్తూ రాసిన నవలగా ఇది తెలుగు సాహిత్యంలో ప్రసిద్ధి చెందింది. మొట్టమొదట ఇది ఆంధ్రపత్రికలో ధారావాహికగా వెలువడింది. ఆపైన దాదాపుగా 12 ముద్రణలు పొంది ప్రాచుర్యమైనది. చలం స్త్రీ స్వేచ్ఛకు అనుకూలంగా, సమాజం వ్యక్తుల జీవితాలపై చేసే కట్టుబాట్లకు వ్యతిరేకంగా రాసిన నవల మైదానం చాలా సంచలనం సృష్టించింది. మైదానం నవలను చలం 1925లో రాశారు. ఆ నవలలో భావాలు విశృంఖలతకు దారితీస్తాయంటూ కొందరు సంప్రదాయానుకూలురు ఆక్షేపించారు. అయితే కట్టుబాటు లేని స్వేచ్ఛ ప్రమాదకరమని అది వ్యక్తినీ, సంఘాన్నీ పతనం వైపుకు నడిపిస్తుందని విశ్వనాథ సత్యనారాయణ వ్రాసిన ఈ చెలియలి కట్ట నవల మైదానాన్ని ఖండిస్తూ రాసిందనే భావిస్తూంటారు. మైదానం వెలువడ్డ పది సంవత్సరాలకు విశ్వనాథ సత్యనారాయణ చెలియలికట్ట వెలుగుచూసింది.నవలను విశ్వనాథ సత్యనారాయణ 1935లో రచించారు. దీన్ని ఆయన ఆశువుగా చెప్తూండగా విశ్వనాథ సత్యనారాయణ పెద్ద అల్లుడు గుంటూరు సుబ్బారావు లిపిబద్ధం చేశారు. ఆపైన 1935లోనే ఆంధ్రపత్రికలో ధారావాహికగా వెలువడి సంచలనం సృష్టించింది
తల్లాప్రగడ సుబ్బారావు

తల్లాప్రగడ సుబ్బారావు, (1856 -1890) B.A. B.L., F.T.St చదివాడు. ఇతను మేధాశాలి, మద్రాసు హైకోర్టులో న్యాయవాది గా పవిచేసాడు. ఆధ్యాత్మిక, వేదాంతోపనిషత్తుల, తత్వజ్ఞాన సారాంశంలను చేతివ్రేళ్ళమీద ఉదహరించి బోధించగల బ్రహ్మజ్ఞాని అని దేశవిదేశ వేదాంతులు, తత్వవేత్తలు. సాహిత్యవేత్తలు అనేకులు వ్రాసిన వ్యాసాలతోకూడిన మూలాధారాలు ఉన్నాయి. 1875 లో అమెరికాలో స్థాపింప బడ్డ దివ్యజ్ఞాన సమాజం (ధియోసాఫికల్ సొసైటీ) ముఖ్యకార్యాలయం, మద్రాసులోని అడయారుకు మార్చటానికి ముఖ్యకారకులు. 1882 లో ఆసంస్థకు కార్యదర్శిగా ఎన్నికై 1886 వరకు పనిచేసాడు
తిరువనంతపురం సెంట్రల్ రైల్వే స్టేషన్

తిరువనంతపురం సెంట్రల్ కేరళ రాజధాని తిరువనంతపురము నందలి ప్రధాన రైల్వే స్టేషను. ఇది తిరువనంతపురమునకు నడిబొడ్డైన తంపనూరు ప్రాంతములో కలదు.దీని ఎదురుగా సెంట్రల్ బస్ స్టేషను కలదు.ఇది కేరళ రాష్ట్రములో పరిమాణ పరముగాను ప్రయాణికుల సంఖ్య పరముగాను అతి పెద్ద రైల్వే స్టేషను. ఇది దక్షిణ రైల్వే పరిధి లో కలదు. ఈ స్టేషను భవనము ఆ నగర వారసత్వ కట్టడములలో ఒకటి. ప్రతిపాదిత బెంగుళూరు-తిరువనంతపురము మఱియు తిరువనంతపురము-మంగుళూరు అతి వేగ రైలు మార్గ పథకమునకు తిరువనంతపురం సెంట్రలే గమ్య స్థానము. ఈ స్టేషనులో 5 ప్లాట్ ఫారములు గలవు. . మద్రాసు నుండి క్విలన్ కు ఒక రైలు మార్గము ఉండేది. ఆ రైలు మార్గము తిరువిదాంగూరు సంస్థాన రాజధానియైన తిరువనంతపురమునకు పొడిగింపబడెను. అప్పుడు ఆ మార్గము ఈ స్టేషనుకు కొంత దాపులో ఉన్న చక్క అను స్టేషను వద్ద నిలిచిపోయెను
గొడవర్తి సత్యనారాయణ వరప్రసాద్

గొడవర్తి సత్యనాతరయణ వరప్రసాద్ ప్రజాదరణ పొందిన పేరు డాక్టర్.జి.యస్వీ.ప్రసాద్. వీరు 23-11-1945 వ సంవత్సరంలో శ్రీ గొడవర్తి కాటంరాజు, శ్రీమతి వెంకాయమ్మ పుణ్య దంపతులకు వీరి తాతగారి గ్రామం తణుకు తాలూకా కె.ఇల్లిందలపర్రు గ్రామంలో జన్మించారు. పశ్చిమగోదావరి జిల్లా పెంటపాడు మండలం బి.కొండేపాడు గ్రామం వీరి స్వస్థలం. వీరి ప్రాథమిక విద్యాభ్యాసం బి.కొండేపాడు గ్రామంలో చదివారు. హయ్యర్ ఎలిమెంటరీ 8వ తరగతి వరకూ విద్యాభ్యాసం పెంటపాడు మండలం రావిపాడులో చదివారు. ఉన్నత పాఠశాల చదువు 9వ తరగతి నుండి 10వ తరగతి వరకు జిల్లా పరిషత్ ఉన్నత పాఠశాల తణుకులో చదివారు
ఇమ్మడి లక్ష్మయ్య

ఇమ్మడి లక్ష్మయ్య(1930 జూన్ 4 - 2022 ఫిబ్రవరి 24) వరంగల్ జిల్లాకు చెందిన రాజకీయ నాయకుడు. 1954 నుండి 2016 రాజకీయాలలో ఉన్నారు. ఈయన మాజీ మంత్రి నెమురుగోమ్ముల యెతిరాజారావు ముఖ్య అనుచరులు. 1995-2002 కాలంలో తోర్రూర్ ZPTC గా ఇమ్మడి లక్ష్మయ్య పనిచేశాడు. 1962 నుండి పాలకుర్తి శాసనసభ నియోజకవర్గం నుండి నెమురుగోమ్ముల యెతిరాజారావును 2 సార్లు శాసన సభ్యునిగా గెలిపించడంలో కాంగ్రేస్ పార్టీ అభ్యర్థిగా ఎన్నికవడంలో ఇమ్మడి లక్ష్మయ్య పాత్ర పోషించడు, అప్పటి నుండి 1975-1999 నెమురుగోమ్ముల యెతిరాజారావు ఏకదాటిగా 6 సార్లు MLA గా గెలిచాడు. 2 సార్లు మంత్రిగా అయ్యాడు. 1972లో నెమురుగోమ్ముల విమలాదేవి ఇమ్మడి లక్ష్మయ్య వలన శాసన సభ్యునిగా గెలింది. నెమురుగోమ్ముల యెతిరాజారావు 1962లో శాసన సభ్యునిగా స్వతంత్ర అభ్యర్థిగా పోటి చేసి కాంగ్రేస్ పార్టీ అభ్యర్థి వెంకట్రాములు (వడ్డేకొత్తపల్లి) పై గెలిచాడు. దాంతో కాంగ్రేస్ పార్టీలో ఉండి స్వతంత్ర అభ్యర్థిగా పోటి చేసి నందుకు 6 ఏండ్లు కాంగ్రేస్ పార్టీ యెతిరాజారావును బహిష్కిరింది. ఆయన 1962 నుండి 1967 వరకు ఆంధ్రప్రదేశ్ శాసనసభలో శాసన సభ్యులుగా పనిచేసాడు. 1967 ఎన్నికల నాటికి బహిష్కరణ కాలం ఇంకా సంవత్సర ఉంది కాబట్టి కాంగ్రెసు టిక్కెట్ ఇవ్వలేదు. 1956 - 1994 వరకు నెమురుగోమ్ముల యెతిరాజారావును, నెమురుగోమ్ముల విమలాదేవిని, 2009లో ఎర్రబెల్లి దయాకర్ రావు గెలిపించడంలో శాసన సభ్యులుగా ఎన్నికవడంలో ఇమ్మడి లక్ష్మయ్య ముఖ్య పాత్ర పోషించాడు
కూడలళగర్ ఆలయం

కూడలళగర్ ప్రసిద్ధ వైష్ణవ పుణ్యక్షేత్రము. ఇది భారతదేశం లోని తమిళనాడు రాష్ట్రానికి చెందిన మధురై నగరానికి మధ్యలో ఉంది. తమిళ భాషలో మధురై నగరానికి మరియొక పేరు "కూడల్", "అళగర్" అనగా "అందమైనది" అని అర్థం. ఈ దేవాలయం పురాతనమైనది. ఇది 108 దివ్యదేశాలలో ఒకటి. మధుర పాండ్యరాజసభలో విష్ణు పరత్వ నిర్ణయము గావించి విజయులైన పెరియాళ్వార్లకు గరుడ వాహనారూడులై స్వామి సాక్షాత్కరింపగా పెరియాళ్వార్లు పల్లాండు పాడిన ప్రదేశము. తిరుప్పల్లాండు అవతరించిన స్థలము. ఇచట గల అష్టాంగ విమానము చాలా పెద్దది. అందు శయన తిరుక్కోలముతో (పవళించిన) శ్రీరంగనాథులు-పై అంతస్తులో నిన్ఱ తిరుక్కోలముతో (నిలచున్న) సూర్యనారాయణులు వేంచేసియున్నారు. వృషభం అనూరాధ తీర్దోత్సవం-కుంభ మాసం మఖ శాత్తుకోమురైగా పది దినములు తెప్ప ఉత్సవం. ఈ సన్నిధికి మూడు ప్రాకారములు ఉన్నాయి. రెండవ ప్రాకారములో నవగ్రహములు ప్రతిష్ఠింపబడినవి
కేబుల్ టీవీ

మానవ నిర్మిత కృత్రిమ కొన్ని ప్రసారా సాధనల ద్వారా ప్రసారా మాద్యమాల ద్వారా ప్రసారాలు కొందరు ఉపగ్రహం కి పంపిన, మరి కొందరు కొన్ని ప్రసారా సాధనల ద్వారా అందుకున్న టీవీ సిగ్నలును కేబులు వైర్ల ద్వారా టీవీలకు కలిపినచో ఆయా చానల్స్ టీవీలో వచ్చేల చేయుదానినే టీవీ చానళ్ళూ ఇంటింటికీ అందించే వ్యవస్థను కేబుల్ టీవీ అంటారు. నవీన యుగంలో టీవీ ప్రధాన వినోద సాధనంగా మారింది. భారత్‌లో టీవీ ప్రసారాలను 1972 లో (టెర్రెస్ట్రియల్)పద్ధతిలో ఢిల్లీ లో చిన్నగా భూస్థిత నెట్ వర్క్ ను ప్రస్తుతం దూదదర్శన్ ప్రారంబించి, 1984 నాటికల్లా కలర్ ప్రసారాలను ప్రవేశపెట్టారు. 1990 తరువాత అంతర్ జాతీయ చానల్స్ ఉపగ్రహ ప్రసారాలు ప్రారంబించినా1995 లో ప్రాంతీయ చానల్స్ రాకతో కేబుల్ టీ.వి వ్యవస్థ ప్రారంభమైయింది. ప్రస్తుతం దేశంలో రెండు రకాల టీవీ ప్రసార (బ్రాడ్ కాస్ట్) నెట్ వర్క్ లు ఉన్నాయి. ఒకటి భూస్థిత (టెర్రెస్ట్రియల్) రెండోది కేబుల్ అండ్ ఉపగ్రహ. భూస్థిత నెట్ వర్క్ ను ప్రస్తుతం దూదదర్శన్ మాత్రమే వినియోగిస్తోంది. కేవలం యాంటెన్నా ఉంటే చాలు ఎటువంటి ఇతర కనెక్షన్లు అవసరం లేకుండా టీవీలో దూదదర్శన్ ప్రసారాలను చూడొచ్చు. గతంలో ప్రతీ ఇంట్లోనూ ఇదే ఉండేది. నేటికీ దేశంలో మూడు కోట్ల మంది వరకు టెర్రెస్ట్రియల్ సౌకర్యాన్నే అందుకుంటున్నారు. అంతర్జాతీయంగా ప్రముఖ రేడియో కంపెనీలు ఉపగ్రహ ప్రసారాలతో టీవీ చానల్స్ అందుబాటులోకి వచ్చిన తొలిరోజుల్లోనే అవి ప్రముఖ బ్రిటిష్‌ బ్రాడ్‌కాస్టింగ్‌ కార్పొరేషన్‌ BBC, సిఎన్ఎన్ (CNN), లాంటివి 1980వ దశకంలో ప్రారంబమైనవి